บ่าววี อาร์สยาม ปลื้มแฟนๆ ตอบรับเอ็มวี เหงากอด ทะลุ 5 ล้านวิว
ไม่เสียแรงที่ตั้งใจกำกับทุกขั้นตอนการผลิตกับผลงานเพลงใหม่ เหงากอด งานนี้ บ่าววี อาร์สยาม หรือ พันจ่าอากาศเอก วีรยุทธิ์ นานช้า ออกอาการปลื้มสุดๆ เมื่อยอดวิวทั้ง 2 เวอร์ชั่น พุ่งทะลุ 5 ล้านวิวไปเรียบร้อย,เพราะพี่บ่าวของเราพิถีพิถันตั้งแต่การคัดเลือกเพลงรักความหมายอบอุ่นเพื่อถ่ายทอดความรู้สึกของคนไกลบ้านที่ต้องห่างจากคนรัก แถมยังควบคุมการถ่ายทำมิวสิกวิดีโอที่ใช้เวลาถึง 3 วัน 3 จังหวัด คือทั้งที่ร้านกูโรตีชาชัก บ่าววี ย่านนวมินทร์ 72 กับ หาดปากเมง จ.ตรัง และควนนกเต้น อ.กงหรา จ.พัทลุง จนแฟนๆ ให้การตอบรับตั้งแต่ตอนถ่ายทำมิวสิกวิดีโอเลยทีเดียว,ซึ่ง บ่าววี อาร์สยาม เผยถึงความรู้สึกว่า ปลื้มใจครับ กับผลตอบรับจากแฟนๆ ขนาดนี้ ทั้งๆ ที่ผมหายไป 3 ปี ไหนจะเรื่องทิศทาง และวงการเพลงที่เปลี่ยนแปลงไป แต่พอกลับมาคราวนี้ ทุกๆ คนยังรอฟังเพลงของเราอยู่ ก็ดีใจครับ เพราะตั้งแต่ไปถ่ายทำเอ็มวีกันที่ภาคใต้แล้ว ชาวบ้านในพื้นที่ใกล้เคียงก็มาคอยให้กำลังใจเอาขนมเอาน้ำท่ามาให้ แม้แต่พี่น้องที่อยู่ในจุดถ่ายทำยังเปิดบ้านต้อนรับอำนวยความสะดวกให้พวกเรา และทีมงานเข้าห้องน้ำหรือนั่งพักสบายๆ น่ารักมากครับ,เป็นมิตรภาพที่อบอุ่นเหมือนตัวเพลง เหงากอด ที่ผมตั้งใจทำให้เป็นแนวอารมณ์อบอุ่นๆ คล้ายๆ เพลง ฝากฟ้า ที่ผมแต่งเองในอัลบั้มแรก พร้อมถ่ายทอดเนื้อหาความรักความคิดถึงของคนที่ต้องจากคนรัก ซึ่งเอ็มวีทั้ง 2 เวอร์ชั่นจะเป็น 2 มุมมอง ระหว่างมุมของผู้ชายที่จำเป็นต้องจากบ้านมาทำงานในกรุงเทพฯ เจอแต่ความวุ่นวายจนรู้สึกอยากจะกอดคนรักให้หายเหงา ส่วนอีกมุมของผู้หญิงซึ่งเป็นช่วงเวลาสำคัญของเค้าที่ต้องการคนรักมาดูแล มากอดอยู่ข้างๆ เรียกว่าเป็นความเหงากำลัง 2 เลย ใครที่ยังไม่ได้ชม ก็ฝากติดตามให้กำลังใจกันได้ทาง YouTube Rsiammusic ครับผม.
ไม่เสียแรงที่ตั้งใจกำกับทุกขั้นตอนการผลิตกับผลงานเพลงใหม่ เหงากอด งานนี้ บ่าววี อาร์สยาม ออกอาการปลื้มสุดๆ เมื่อยอดวิวทั้ง 2 เวอร์ชั่น พุ่งทะลุ 5 ล้านวิวไปเรียบร้อย
บ่าววี,บ่าววี อาร์สยาม,เหงากอด,บ่าววี อาร์สยาม เพลง,บ่าววี อาร์สยาม ผลงาน,นักร้อง